# Bachianas Brasileiras

### Wikipedia

Bachianas Brasileiras on brasilialaisen Heitor Villa-Lobosin vuosina 1930-1945 säveltämä teos, jossa hän pyrki yhdistelemään vaikutteita brasilialaisesta musiikista ja Bachista. Teos koostuu yhdeksästä osasta, joista jokaisessa on erilainen kokoonpano.

## [muokkaa] Bachianas Brasileiras No. 1

Bachianas Brasileiras No. 1 koostuu kolmesta osasta:

1. Introdução (Embolada)
2. Prelúdio (Modinha)
3. Fuga (Conversa)

Bachianas Brasileiras No. 1 on sävelletty kahdeksalle sellolle, joka oli Villa-Lobosin pääsoitin. Villa-Lobos sävelsi osat Prelúdio ja Fuga vuonna 1930 ja Introduçãon kahdeksan vuotta myöhemmin. Teos esitettiin ensimmäistä kertaa kokonaan vuonna 1938.

## [muokkaa] Bachianas Brasileiras No. 2

Bachianas Brasileiras No. 2 koostuu neljästä osasta:

1. O Canto do Capadocio
2. O Canto da Nossa Terra
3. Lembrança do Sertão
4. O Trenzinho do Caipira

Bachianas Brasileiras No. 2 on kamariorkesteriversio Villa-Lobosin aiemmista sävellyksestä pianolle ja sellolle. Teoksen ensiesitys oli Venetsiassa vuonna 1938.

## [muokkaa] Bachianas Brasileiras No. 3

Bachianas Brasileiras No. 3 (1938) sävellettiin pianolle ja orkesterille. Se ensiesitettiin 19. helmikuuta 1947.

## [muokkaa] Bachianas Brasileiras No. 4

Villa-Lobos sävelsi Bachianas Brasileiras No. 4:n (1930) aluksi pianolle, mutta orkestroi sen vuonna 1941. Säveltäjä itse johti sen ensiesityksen Rio de Janeirossa 15. heinäkuuta 1942.

## [muokkaa] Bachianas Brasileiras No. 5

Bachianas Brasileiras No. 5 koostuu kahdesta laulusta, joita säestää kahdeksan selloa. Ensimmäinen laulu sävellettiin vuonna 1938 ja toinen vuonna 1945. Teos esitettiin ensimmäistä kertaa kokonaisena vuonna 1947.

Laulut ovat portugalinkielisiä ja tarkoitettu laulettaviksi sopraanolle.

## [muokkaa] Bachianas Brasileiras No. 6

Bachianas Brasileiras No. 6 (1938) sävellettiin huilulle ja fagotille.

## [muokkaa] Bachianas Brasileiras No. 7

Bachianas Brasileiras No. 7 sävellettiin orkesterille. Villa-Lobos sävelsi sen Rio de Janeirossa vuonna 1942. Teoksen ensiesitys oli vuonna 1944.

## [muokkaa] Bachianas Brasileiras No. 8

Myös Bachianas Brasileiras No. 8 sävellettiin orkesterille. Se sävellettiin vuonna 1944 ja ensiesitettiin Rio de Janeirossa vuonna 1947.

## [muokkaa] Bachianas Brasileiras No. 9

Villa-Lobos sävelsi sarjan yhdeksännen osan New Yorkissa vuonna 1945. Hän omisti sen säveltäjä Aaron Coplandille. Bachianas Brasileiras No. 9 voidaan esittää joko sekakuorossa tai jousiorkesterilla. Teos koostuu kahdesta osasta, preludista ja fuugasta.

Haettu osoitteesta http://fi.wikipedia.org../../../b/a/c/Bachianas_Brasileiras_f5cc.html

Luokka: Heitor Villa-Lobosin teokset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Português
- Svenska